BG
3.7.2023 г.
Официален вестник на Европейския съюз
C 235/3
2) Членове 20 и 22 от Регламент (ЕО) No 765/2008, член 12 и приложение II от Директива 2001/95, изменена с Регламент No 765/2008, и приложението към Решение за изпълнение 2019/417, разглеждани през призмата на член 47 от Хартата на основните права на Европейския съюз, трябва да се тълкуват в смисъл, че: икономически оператор като вносителя на продуктите, посочени в извършена съгласно член 22 от Регламент No 765/2008 нотификация, който не е адресат на мярката, стояща в основата на нотификацията, и чиито интереси могат да бъдат увредени поради непълнотата на споменатата нотификация, трябва да разполага с правно средство за защита в нотифициращата държава членка, с което да накара същата да изпълни съответните си задължения.
(1)
ОВ C 37, 24.1.2022 г.
Решение на Съда (осми състав) от 17 май 2023 г. (преюдициално запитване от Landgericht Essen — Германия) — DC/HJ (Дело C-97/22 (1), DC (Отказ след изпълнението на договора) (Преюдициално запитване — Защита на потребителите — Директива 2011/83/ЕС — Член 14, параграф 4, буква а), подточка i) и параграф 5 — Право на отказ от договор, сключен извън търговския обект — Задължение за предоставяне на информация от съответния търговец — Непредоставяне на информация на потребителя от търговеца — Задължения на потребителя при отказ — Отказ, след като договорът е изпълнен — Последици) (2023/C 235/03) Език на производството: немски Запитваща юрисдикция Landgericht Essen
Страни в главното производство Ищец: DC Ответник: HJ
Диспозитив Член 14, параграф 4, буква а), подточка i) и параграф 5 от Директива 2011/83/ЕС на Европейския парламент и на Съвета от 25 октомври 2011 година относно правата на потребителите, за изменение на Директива 93/13/ЕИО на Съвета и Директива 1999/44/ЕО на Европейския парламент и на Съвета и за отмяна на Директива 85/577/ЕИО на Съвета и Директива 97/7/ЕО на Европейския парламент и на Съвета трябва да се тълкува в смисъл, че: освобождава потребител от всяко задължение за плащане на услуги, доставени му в изпълнение на договор извън търговския обект, ако съответният търговец не му е предоставил информацията по този член 14, параграф 4, буква а), подточка i) и ако потребителят е упражнил правото си на отказ, след като договорът вече е бил изпълнен.
(1)
ОВ C 165, 19.4.2022 г.